《北行偶述》
清代·杨汝谷

皑皑村树白，暧暧朝阳昪。瘦马立犹僵，西风警如箭。

飞尘染素衣，严霜改颜面。村酒浊如泔，沙土和羹饭。

向北物价增，去乡身命贱。回首故山遥，但见南飞雁。

作者简介：（1665—1740）安徽怀宁人，字令贻，号石湖。康熙三十九年进士。授浙江浦江知县，入为礼部主事，累迁监察御史。官至兵部侍郎，兼署左副都御史。遇事敢言。乾隆初，以老乞休。卒谥勤恪。